Diari Oficial de la Generalitat Valenciana


Sumari del DOGV 4851, del 28-09-2004 (2004/9389)

RESOLUCIÓ de 15 de juny de 2004, de la directora general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 28 de maig de 2004 i es declara definitivament aprovada la modificació núm. 12 del Pla general d'Almàssera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9389


Data del document
:   15-07-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Almàssera
    * pla d'urbanisme

RESOLUCIÓ de 15 de juny de 2004, de la directora general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 28 de maig de 2004 i es declara definitivament aprovada la modificació núm. 12 del Pla general d'Almàssera. [2004/9389]
  
Una vegada esmenades les deficiències a què es refereix l'Acord de la Comissió Territorial d'Urbanisme de 28 de maig de 2004 relatiu a la modificació núm. 12 del Pla General d'Almàssera, i de conformitat amb el que ordena la resolució de la directora general de Planificació i Ordenació Territorial de data 15 de juny de 2004, per la qual es declara definitivament aprovada aquesta modificació, es publica l'esmentat acord:
  
«La Comissió Territorial d'Urbanisme de València, en sessió realitzada el 28 de maig de 2004, va adoptar l'acord següent:
  
Vist l'expedient remés per l'Ajuntament d'Almàssera referit a la modificació núm. 12 del Pla General, i de conformitat amb els següents
  
Antecedents
  
Primer
  
El projecte es va sotmetre a informació pública mitjançant un acord del Ple de l'Ajuntament en sessió realitzada el dia 25 de novembre de 2002. En el pertinent període d'exposició pública, que es va fer públic mitjançant anuncis en el DOGV de data 27 de juliol de 2003 i el periòdic Levante de data 5 de juliol de 2003, s'ha presentat una única al·legació per part del senyor Rubén Santamaría Garrido, en nom i representació de Desarrollo Valenciano, SL.
  
Posteriorment es va aprovar provisionalment mitjançant un acord del ple municipal de data 24 de setembre de 2003, acceptant en tots els termes les al·legacions realitzades per la mercantil Desarrollo Valenciano, SL.
  
Segon
  
El projecte consta de memòria, plànols i conveni urbanístic.
  
Tercer
  
La modificació que es proposa ve motivada per la subscripció d'un conveni urbanístic entre els germans Lladró, que actuen per mitjà de la mercantil Desarrollo Valenciano, SL i l'ajuntament, a fi de qualificar com d'ús públic dues parcel·les, la de l'edifici destinat a museu casa natalícia d'aquests germans i una confrontant, necessàries per a l'ús públic que es pretén. Aquestes parcel les s'ubiquen al c/ de Sant Josep, 5 i 7.
  
Segons el Pla general d'ordenació urbana del municipi, aquests terrenys es troben en sòl classificat com a urbà, amb la qualificació de residencial i la zona és la de nucli antic.
  
L'ordenació actual plasmada en la normativa urbanística del pla general preveu per a aquests terrenys dues alçades, i, entre els usos permesos juntament amb el residencial, es troben els culturals, i en general, qualsevol activitat que siga compatible amb l'ús residencial per no produir incomoditats ni alterar les condicions normals de salubritat i higiene del medi ambient.
  
De conformitat amb el planejament vigent, les parcel·les afectades es troben en la situació següent:
  
C/ Sant Josep, 5: disposava de tres alçades. Atesa la situació ruïnosa en què es trobava, s'ha demolit. Té una superfície total de 40 m² i 4,7 metres lineals de fatxada.
  
C/ Sant Josep, 7, recaient també al c/ San Francesc d'Assís, edifici tipològicament de nucli antic, consolidat urbanísticament amb tres alçades. Es tracta de la casa natal dels germans Lladró.
  
Així, l'objecte de la present modificació és consolidar l'edifici existent amb tres alçades al c/ Sant Josep, 7 i adherir per al seu necessari funcionament com a ús públic l'edifici que s'ha de construir amb tres alçades al c/ Sant Josep, 5. Això amb l'objecte de permetre l'ampliació de l'esmentada casa natalícia i la possibilitat de donar-li una finalitat o ús públics.
  
L'ús que es pretén de museu casa natalícia és compatible amb el pla general vigent. L'àmbit de les dues parcel·les queda qualificat com d'ús públic.
  
Conforme s'indica en la memòria, la modificació tindrà validesa o vigència en tant que els immobles siguen destinats a l'ús previst en el conveni subscrit, o a qualsevol altra futura activitat declarada d'interés públic.
  
La pèrdua de l'interés públic en l'actuació que es desenvolupe en l'immoble, comportarà la subsegüent cessació de l'excepcionalitat de la normativa urbanística aplicada, i s'aplicarà des d'aquell moment al total àmbit afectat la normativa urbanística que li corresponga a l'illa on està situat.
  
La justificació de l'ajuntament ve motivada en l'interés públic mostrat per aquest en què la referida casa natalícia esdevinga un espai d'ús i interés públic, punt de referència cultural.
  
Es considera que l'alteració que es proposa disminueix l'aprofitament lucratiu residencial i augmenta l'ús públic.
  
Quart
  
Almàssera disposa de Pla general aprovat definitivament per la Comissió Territorial d'Urbanisme en data 24 de gener de 1991.
  
Cinqué
  
La Comissió Informativa de la Comissió Territorial d'Urbanisme de València, en sessió celebrada el 20 de maig de 2004, va emetre un informe relatiu al projecte que ens ocupa, complint així allò que s'ha preceptuat en l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon
  
La documentació està completa, a l'efecte del compliment d'allò que preceptua l'article 27 de la LRAU.
  
S'adverteix, això no obstant, que la còpia del conveni remesa per l'ajuntament no està firmada, per la qual cosa haurà de recordar-se aquest punt a l'efecte de completar la documentació de l'expedient.
  
Tercer
  
En la present actuació es produeix un augment d'aprofitament privat, atés que el museu ho serà de titularitat privada, però l'ajuntament justifica que aquest augment no és lucratiu, atesa la qualificació de les parcel·les com d'ús públic. Per tot això, i atés que l'actuació ve garantida pel conveni subscrit, pot entendre's que no hi ha un augment d'aprofitament lucratiu privat que exigisca el correlatiu augment de dotacions públiques tal com indica l'article 55.3 de la LRAU.
  
Ara bé, segons s'estableix en el mencionat conveni, la pèrdua de l'interés públic en l'actuació que es desenvolupe en l'immoble, comportarà la subsegüent cessació de l'excepcionalitat de la normativa urbanística aplicada, i s'aplicarà des d'aquell moment al total àmbit afectat la normativa urbanística que li corresponga a l'illa on està radicat.
  
Quart
  
La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.a) i 10 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en sessió celebrada el 28 de maig de 2004, acorda supeditar l'aprovació definitiva de la modificació núm. 12 Pla General d'Almàssera, fins que s'aporte la còpia firmada del conveni urbanístic subscrit entre l'ajuntament i la mercantil Desarrollo Valenciano, SL.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que estableix l'article 41 de la Llei Reguladora de l'Activitat Urbanística.
  
Contra el present acord, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú».
  
Amb data 10 de juny de 2004 els Serveis Tècnics del Servei Territorial de Planificació i Ordenació Territorial examinen la documentació presentada per l'Ajuntament d'Almàssera el 2 de juny de 2004 i emeten informe favorable sobre la mateixa, i consideren acomplert l'acord de la Comissió Territorial d'Urbanisme de València de data 28 de maig de 2004.
  
Vista la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
La directora general de Planificació i Ordenació Territorial considera aprovada definitivament la modificació núm. 12 del Pla general d'Almàssera.
  
Contra la present resolució, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que s'estime oportú.